CELEX: 62015TN0076
Language: sl
Date: 2015-02-18 00:00:00
Title: Zadeva T-76/15: Tožba, vložena 18. februarja 2015 – KENUP Foundation in drugi/EIT

4.5.2015   
            
            
               SL
            
            
               Uradni list Evropske unije
            
            
               C 146/40
            
         Tožba, vložena 18. februarja 2015 – KENUP Foundation in drugi/EIT
   (Zadeva T-76/15)
   (2015/C 146/54)
   Jezik postopka: angleščina
   
      Stranke
   
   
      Tožeče stranke: KENUP Foundation (Kalkara, Malta), Candena GmbH (Lüneburg, Nemčija), Center odličnosti za biosenzoriko, instrumentacijo in procesno kontrolo (CO BIK) (Ajdovščina, Slovenija), Evotec AG (Hamburg, Nemčija) (zastopniki: U. Soltész, C. Wagner in H. Weiß, odvetniki)
   
      Tožena stranka: Evropski inštitut za inovacije in tehnologijo (EIT)
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               odločbi Evropskega inštituta za inovacije in tehnologijo z dne 9. decembra 2014 o imenovanju skupnosti znanja in inovacij (02008.EIT.2014.I.EIT.GB) in o zavrnitvi predloga KENUP, o katerih so bile obveščene z dopisom z dne 10. decembra 2014 (012234.EIT.D.2014.MK), razglasi za nični in
            
         
               —
            
            
               EIT naloži plačilo stroškov tožečih strank.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo devet tožbenih razlogov.
   
               1.
            
            
               Prvi tožbeni razlog: izpodbijanih odločb, s katerima je bil zavrnjen predlog KENUP, ni sprejel pristojen organ EU.
            
         
               2.
            
            
               Drugi tožbeni razlog: EIT pri sprejetju izpodbijanih odločb ni spoštoval ustreznega izbirnega postopka.
            
         
               3.
            
            
               Tretji tožbeni razlog: EIT s tem, da tožečih strank ni obvestil o odločbi o imenovanju, ni izpolnil obveznosti obrazložitve.
            
         
               4.
            
            
               Četrti tožbeni razlog: z oceno predloga KENUP, ki jo je podal neodvisni strokovnjak EIT, je bilo kršeno načelo enakega obravnavanja.
            
         
               5.
            
            
               Peti tožbeni razlog: z oceno predloga KENUP, ki jo je podal neodvisni strokovnjak EIT, sta bili kršeni načeli preglednosti in obveznosti obrazložitve.
            
         
               6.
            
            
               Šesti tožbeni razlog: z oceno predloga KENUP, ki so jo podali neodvisni strokovnjaki EIT, so bila kršene določbe Uredbe o pravilih za sodelovanje v okvirnem programu Obzorje 2020 o etični presoji.
            
         
               7.
            
            
               Sedmi tožbeni razlog: neodvisni strokovnjaki EIT so pri ocenjevanju predloga KENUP storili očitne napake pri presoji.
            
         
               8.
            
            
               Osmi tožbeni razlog: neodvisni strokovnjaki EIT in člani upravnega odbora EIT, ki so sodelovali v izbirnem postopku, v katerem sta bili sprejeti izpodbijani odločbi, so bili v položaju, v katerem so bili njihovi interesi v navzkrižju z interesi Evropske unije.
            
         
               9.
            
            
               Deveti tožbeni razlog: z razpisom EIT za zbiranje predlogov za skupnosti znanja in inovacij (SZI) za leto 2014 so bila kršena postopkovna pravila o postopku izbire SZI.